نوشکے :  نوشکے نا علاقہ نیام درگی و ریکو نا نیام اٹ بجلی لوڈشیڈنگ نا برخلاف اُلس نوشکے و  خاران روڈ ءِ بلاک کرے۔ ہراڑان ٹریفک معطل مننگ آن پد گاڈی تا بھلو قطار اس لگانے۔ کیہی برانزی تا ایکسئین واپڈا نا برخلاف نعرہ بازی کرے، حوال آتا رداٹ بجلی لوڈشیڈنگ و ٹرپنگ نا برخلاف کلی ریکو، کلی نیام درگئی و کلی زرین جنگل نا باتیک برانزی وڑاٹ واپڈا نا برخلاف نوشکے خاران روڈ ءِ تدوک آ دے سہب انا دہ بند کرے ہراڑان گاڈی تا بھلو قطار اس لگا۔ روڈ بند مننگ آن مسافر و ٹرانسپورٹر آتے سخت یخ اٹ ویل آتا گواچنی مس۔ اسسٹنٹ کمشنر زاہد حسین شاہوانی آن سرسہب آ مذاکرات آن پد  روڈ چار ءُ نیم گھنٹہ غان پد ٹریفک کن بحال مس۔
(آن لائن)
